- उपमुख्यमंत्री मनीष सिसोदिया और कैबिनेट मंत्री सत्येंद्र जैन ने किया परिसर का उद्घाटन, 5 स्टार सुविधाओं से लैस है कैम्पस
- दिल्ली सरकार ने समय से पहले और तय बजट से कम फंड में तैयार किया ये परिसर
दिल्ली में आम आदमी पार्टी की सरकार विश्वस्तरीय शिक्षा व्यवस्था उपलब्ध कराने के लिए प्रतिबद्ध है और इसके लिए दिनरात मेहनत कर रही है। इसी कड़ी में दिल्ली के रोहिणी में दिल्ली सरकार ने मंगलवार को ‘शहीद सुखदेव बिज़नेस स्टडीज़ परिसर’ का शुभारम्भ किया जो ना केवल फ़ाइव स्टार सुविधाओं से लैस है बल्कि पूरा परिसर वातानुकूलित है और साथ ही इस परिसर की ईमारत को ग्रीन बिल्डिंग का दर्ज़ा भी प्राप्त है।
Delhi Govt. extends the options for BBA & BMS aspirants in Delhi as we launch the new campus of Shaheed Sukhdev Business Studies in Rohini. pic.twitter.com/xLp4yBoNyf
— Education Minister (@Minister_Edu) September 12, 2017
इससे पहले यह स्टडी सेंटर विवेक विहार स्थित एक पुरानी स्कूल बिल्डिंग में चल रहा था जो सिर्फ़ 1 एकड़ भूमि पर ही बना हुआ था, दिल्ली की आम आदमी पार्टी की सरकार द्वारा बनाया गया ये नया 5 स्टार कैम्पस 5 एकड़ ज़मीन पर बना है जिसमें 1500 छात्रों के साथ 84 शिक्षक और 55 की संख्या में स्टाफ़ मौजूद है ।
इस परिसर को बनाने के लिए जितना बजट निर्धारित किया गया था दिल्ली की वर्तमान आप सरकार ने उस तय बजट से बेहद कम फंड में ही इस परिसर को तैयार किया है और ना केवल पैसे की बचत की है बल्कि समय की बचत हुई है क्योंकि तय समय से पहले ही इस परिसर को बनाकर तैयार किया है।
आम आदमी पार्टी की सरकार विश्वस्तरीय शिक्षा की स्थापना को लेकर प्रतिबद्ध है और इसी तरह दिनरात मेहनत करती रहेगी।
hin_Deva hin_Deva hin_Deva eng_Latn eng_Latn hin_Deva hin_Deva hin_Deva